open-index/open-wikipedia-markdown huggingface dataset:
יניר קוזין

[ממוזער|יניר קוזין (משמאל) מנחה פאנל חברי כנסת עם [אלון טל, מיכל וולדיגר ונירה שפק, מאי 2022]]
**יניר קוזין** (נולד ב-12 בנובמבר 1985) הוא עיתונאי ישראלי. משמש ככתב המדיני של גלי צה"ל ומגיש תוכניות אקטואליה בתחנה, בערוץ כנסת וברשת 13.

## ביוגרפיה
בן לכרמלה ולד"ר , שנפל במהלך שירות מילואים בשנת 2002. את שירותו הצבאי עשה כמדריך נוער בחיל החינוך. את שירות המילואים הוא עושה ביחידת הכבאות של צה"ל.

קוזין הוא בעל תואר בוגר מהאוניברסיטה העברית, בחוגים ליחסים בין-לאומיים (יחב"ל) ותקשורת ועיתונאות.

בשנים 2008–2009 ערך קוזין את מדור המגזין בעיתון הסטודנטים של האוניברסיטה העברית "פי האתון".

בין השנים 2009–2013 הגיש תוכניות שונות ברדיו ירושלים 101FM.

בשנים 2015–2016 ערך את מהדורת החדשות המרכזית של ערוץ הכנסת. החל משנת 2013 הוא מגיש את הפינה "קו חוץ" בתוכנית הרשת 'כנסת ברשת' בהגשת ירון אברהם.

בשנים 2017–2019 היה הכתב המדיני של "מעריב". במרץ 2019 פרסם עם הילה קובו את הספר לא יהיה כלום בהוצאת דני ספרים.

ביולי 2019 הפך לכתב פוליטי בגלי צה"ל. הוא החליף בתפקיד את מיכאל האוזר טוב, שנמנע מהתפקיד במהלך מערכות הבחירות עקב ניגוד עניינים, מאחר שאביו, צבי האוזר, התמודד בבחירות לכנסת ה-22, ה-23 וה-24.

קוזין משמש ככתב בערוץ כנסת, ומסקר את התחום הפוליטי, המדיני והפרלמנטרי. הוא הגיש את הפינה "צרות של אחרים" בתוכנית "עולם פוליטי".

מיוני 2022 משמש קוזין ככתב המדיני והתחום הפוליטי בגלי צה"ל. הוא מגיש עם ספי עובדיה את תוכנית הבוקר בתחנה בימים ראשון עד רביעי.

בנובמבר 2024 הצטרף לחדשות 13 והחל להגיש רצועה יומית בשעות 15:00-17:00.

נשוי לשמרית, ואב לשלושה ילדים. מתגורר בצור הדסה.

## קישורים חיצוניים

* 
* 

## הערות שוליים

קטגוריה:מגישים בערוץ כנסת
קטגוריה:כתבים פרלמנטריים ישראלים
קטגוריה:סגל רדיו ירושלים
קטגוריה:סגל גלי צה"ל
קטגוריה:סגל מעריב
קטגוריה:יתומי צה"ל
קטגוריה:בוגרי תיכון ברנר
קטגוריה:בוגרי האוניברסיטה העברית בירושלים
קטגוריה:ישראלים שנולדו ב-1985
קטגוריה:צור הדסה: אישים
טרקטריקס

שמאל|ממוזער|150px|עקום טרקטריקס. העצם ממוקם בתחילה ב-(4,0).
**טרקטריקס** (באנגלית: **Tractrix**) הוא העקום לאורכו עצם נע כאשר הוא נמשך על גבי מישור אופקי על ידי קטע ישר המחובר בקצהו השני לנקודה הנעה (מושכת) לאורך קו ישר המאונך לקו ההתחלתי שמחבר בין הנקודה המושכת והעצם. זהו על כן סוג של עקום מרדף. הוא הוצג לראשונה על ידי Claude Perrault ב-1670, ונחקר מאוחר יותר על ידי אייזק ניוטון (1676) וכריסטיאן הויגנס (1692).

שמו של העקום נגזר מהפועל הלטיני "trahere", שפירושו למשוך או לגרור.

## גזירה מתמטית
ממוזער|500px|left|יצירת טרקטריקס באמצעות גרירת עצם.
נניח שהעצם ממוקם ב-*(a,0)* (או (4,0) באיור לעיל) ושהנקודה המושכת היא בראשית, כך ש-*a* הוא אורכו של המוט המושך. אז הנקודה המושכת מתחילה לנוע לאורך הכיוון החיובי של ציר *y*. בכל רגע, המוט יהיה משיק לעקום (*y* = *y*(*x* שמתאר העצם, כך שמסלולו הופך תלוי לגמרי בתנועה של הנקודה המושכת. כיוון שגם אורך המוט קבוע בערכו ושווה ל-a, אז מקבלים מתמטית שמסלול העצם מקיים את המשוואה הדיפרנציאלית:

\frac{dy}{dx} = -\frac{\sqrt{a^2-x^2}}{x}

יחד עם תנאי ההתחלה *y*(*a*) = 0. פתרון המשוואה הדיפרנציאלית הוא:

y = \int_x^a\frac{\sqrt{a^2-t^2}}{t}\,dt = \pm \left ( a\ln{\frac{a+\sqrt{a^2-x^2}}{x}}-\sqrt{a^2-x^2} \right )

כאשר האיבר הראשון בפתרון הזה ניתן לכתיבה גם כ-: a \operatorname{arsech}\frac{x}{a}, כאשר *arsech* היא פונקציית הסקאנט ההיפרבולית ההופכית.

הענף השלילי של הפתרון מייצג את המקרה שבו הנקודה המושכת נעה בכיוון השלילי של ציר *y*. שני הענפים שייכים לטרקטריקס, ונפגשים בנקודת החוד (cusp) שהקואורדינטות שלה הן *(a,o)*.

## חשיבות העקום

משמעות חשובה לעקום הטרקטריקס נגזרת מחקר גוף הסיבוב שלו מסביב לאסימפטוטה שלו; הפסאודוספירה. משטח הפסאודוספירה, שנחקר על ידי אאוג'ניו בלטראמי ב-1868 כמשטח בעל עקמומיות גאוס שלילית קבועה, הוא מודל מקומי של גאומטריה לא אוקלידית (במקרה זה של גאומטריה היפרבולית).

## תכונות
שמאל|ממוזער|250px|קו השרשרת כאוולוט של הטרקטריקס.
* התכונה הבסיסית של הטרקטריקס, שנגזרת ישירות מהדרך הגאומטרית בה הוא מוגדר, היא שלכל נקודה עליו, למקטע של הקו המשיק לו שמחבר בין נקודת ההשקה ונקודת החיתוך שלו עם האסימפטוטה, יש אורך קבוע *a*.
* אורך העקום בין נקודות *x* = *x*1 ו-*x* = *x*2 הוא a ln(\frac ).
* השטח בין הטרקטריקס לאסימפטוטה שלו הוא \frac .
* המעטפת של קווי הנורמל של הטרקטריקס (שהיא גם האוולוט שלו) היא קו השרשרת שמשוואתו נתונה על ידי y = a cosh(\frac). להסבר מורחב לתופעה זאת ראו ערך פסאודוספירה.

## מכונות שרטוט
* ב-1693, גוטפריד וילהלם לייבניץ תיאר מכניזם שיכל לבצע תרבוע מכני של עקומים. המכניזם, שהוא דוגמה מוקדמת למנגנון של "אינטגרף" (integraph), היה מבוסס על תכונות עקום הטרקטריקס.
* ב-1706 ג'ון פרקס בנה מכונה המבוססת על תכונות העקום שיכלה לבצע תרבוע היפרבולי.
* ב-1729 יוהאן פולני בנה מכונה דומה המאפשרת לשרטט עקומים לוגריתמיים.

## ראו גם
* פסאודוספירה

## קישורים חיצוניים

קטגוריה:עקומות
אליפות ברזיל בכדורגל 1972

**אליפות ברזיל בכדורגל 1972 ** (בפורטוגזית: **Campeonato Nacional de Clubes de 1972**) הייתה הפעם ה-17 בו נערכה תחרות ארצית בכדורגל בברזיל. היא אורגנה על ידי קונפדרציית הספורט הברזילאית. המשחקים החלו ב-9 בספטמבר והסתיימו ב-23 בדצמבר 1972.

בתחרות השתתפו 26 קבוצות. התחרות נערכה במספר שלבים:
* הקבוצות חולקו ל-2 בתים תוך קיום משחק בית ומשחק חוץ בין הקבוצות.
* ארבע קבוצות מכל בית העפילו לשלב השני. בשלב זה הוקמו 4 בתים תוך קיום משחק בודד בין הקבוצות.
* מנצחי הבתים של השלב השני התמודדו על האליפות תוך מפגש בודד בין הקבוצות בשיטת נוקאאוט. במקרה של תיקו הקבוצה עם מספר נקודות בשלבים הקודמים הוכרזה כמנצחת.

במהלך שלבי האליפות עבור הניצחון הוענקו שתי נקודות ונקודה עבור תוצאת תיקו.

פלמיירס זכתה באליפות. זו הייתה הזכייה החמישית בתולדות המועדון. מנצחת התחרות וסגניתה העפילו לגביע ליברטדורס 1973.

דריו שחקנה של אתלטיקו מיניירו ופדרו רוצ'ה סאו פאולו כבשו 17 שערים וזכו בתואר מלך השערים של האליפות. לדריו זו הייתה הזכייה השנייה ברציפות.

## משתתפי התחרות לפי [[מדינות ברזיל]]
* סאו פאולו – 5
* גואנברה – 5
* מינאס ז'ראיס – 3
* ריו גראנדה דו סול – 2
* פרנמבוקו – 2
* באהיה – 2
* סיארה – 1
* אלגואס – 1
* סרז'יפה – 1
* פארה – 1
* ריו גראנדה דו נורטה – 1
* אמזונאס – 1
* פרנה – 1

## שלבי הגמר

במקרה של תיקו הקבוצה עם מספר נקודות בשלבים הקודמים הוכרזה כמנצחת.

## טבלת סיום האליפות

## קישורים חיצוניים

*נתונים מאתר rsssf
* נתונים מאתר zerozero

ברזיל
קטגוריה:עונות באליפות ברזיל בכדורגל
וו יין

**וו יין** (בסינית מפושטת **吴茵**, 2 באוגוסט 1909 – 10 באפריל 1991) הייתה שחקנית תיאטרון וקולנוע סינית החל משנות ה-30 עד לשנות ה-90 של המאה ה-20. היא הופיעה ב-45 סרטים ו-48 הצגות.

## חיים מוקדמים וקריירה
וו ין נולדה בטיינג'ין, שושלת צ'ינג ב-1909 למשפחה מג'יאנגסו. כשהייתה קטנה היא אומצה על ידי אח של אביה, ושמה שונה ל**ינג יינג** (**杨瑛**).

היא חזרה לגור עם הוריה הביולוגים בגיל 13. היא למדה ציור בשאנגחאי, שם היא הושפעה מהדרמה המודרנית. ב-1929 היא הופיעה לראשונה בהצגה של טיאן טן "שיחת לילה בסוג'ואו". באותו זמן היא כבר הייתה נשואה, אבל המשפחה שלה התנגדה בתוקף למשחק שלה. כשהייתה נחושה להמשיך בקריירת המשחק שלה, היא התגרשה מבעלה.

## קריירת קולנוע
ב-1935 הופיעה לראשונה בקולנוע בסרט "אישה חדשה". ב-1936, כשהייתה מיוצגת על ידי יינג יונאיי, הצטרפה לחברת הסרטים "מינגשינג" והופיעה שם ביותר מעשרה סרטים, כולל "צומת".

במלחמת סין–יפן השנייה ב-1937 וו יין ברחה משאנגחאי לצ'ונגצ'ינג, שם היא שיחקה בהרבה הצגות ולפחות בשלושה סרטים. לאחר הכניעה היפנית ב-1945, היא חזרה לשאנגחאי והצטרפה לחברת הסרטים "קונלון". שם היא הופיעה בהרבה סרטים כולל "שמונת אלפים לי של ענן וירח" ו"אהבה מרחוק".

## אחרי 1949
לאחר הקמתה של הרפובליקה העממית של סין ב-1949 שיחקה במגוון סרטים. לאחר מכן, כונתה "ימנית" ב-1957 בעקבות הקמפיין האנטי-ימני. במהלך מהפכת התרבות בסין היא עונתה ואיבדה את היכולת ללכת, ובעלה, יוצר הסרטים מנג ג'ונמו (孟君谋), נרדף למוות.

ב-11 בדצמבר 1978, לאחר מהפכת התרבות, וו יין  עברה  והצטרפה למפלגה הקומוניסטית של סין ב-1985. היא הופיעה בעוד כמה סרטים ומתה ב-1991.

## פרסים
וו יין זכתה בפרס הראשון של משרד התרבות הסיני על תפקידה בסרט "עורבים ודרורים". בנובמבר 2005 היא נבחרה לאחת מ-100 השחקנים הסינים הטובים ביותר.

## פילמוגרפיה נבחרת
* "אישה חדשה" (1935)
* "סצנות של חיי עיר" (1935)
* "צומת" (1937)
* "אהבה מרחוק" (1947)
* "שמונת אלפים לי של ענן וירח" (1947)
* "נהר האביב זורם מזרחה" (1947)
* "מספר עצום של אורות" (1948)
* "עורבים ודרורים" (1949)
* "חייו של וו שון" (1950)
* "בלתי נמנע" (1950)
* "הזוג הנשוי" (1951)
* "ברכו את הילדים" (1953)
* "שיר ג'ינגשי" (1955)
* "אין אי הבנה" (1963)
* "בעיה משפחתית" (1964)
* "עולם של גברים" (1987)

## קישורים חיצוניים

## הערות שוליים

קטגוריה:שחקניות קולנוע וטלוויזיה סיניות
קטגוריה:שחקניות תיאטרון סיניות
קטגוריה:ילידות 1909
קטגוריה:סינים שנולדו ב-1909
קטגוריה:נפטרות ב-1991
קטגוריה:נפטרים ב-1991
יחסי צרפת–קולומביה

**יחסי צרפת–קולומביה** הם היחסים הדיפלומטיים המלאים שבין **[[קולומביה|רפובליקת קולומביה]]** לבין **[[צרפת|הרפובליקה הצרפתית]]**.

## היסטוריה
### המאה ה-19
באופן רשמי היחסים בין קולומביה וצרפת כוננו ב-30 במאי 1892, עם חתימתו של הסכם שנועד להסדיר את מעמדם של האזרחים הצרפתים שהתיישבו בקולומביה, ולהגדיל את המסחר ושיתופי הפעולה בין שתי המדינות.

### המאה ה-20
#### גישור צרפתי בסכסוך המזוין בקולומביה
בעוד נשיא צרפת, ז'אק שיראק הפעיל לחץ פוליטי על ממשל אלווארו אוריבה וניסה לשכנע אותו לקבל את דרישות המחתרת הקולומביאנית, המועמד ניקולא סרקוזי לחץ על ה-FARC לשחרר את אינגריד בטנקור ושאר בני הערובה המוחזקים על ידו.

## תושב משלחות דיפלומטיות
* קולומביה מיוצגת בצרפת באמצעות שגרירות שהיא מחזיקה בפריז.
* צרפת מיוצגת בקולומביה באמצעות שגרירות שהיא מחזיקה בבוגוטה.

קובץ:Ambassade Colombie Paris 1.jpg|שגרירות קולומביה בפריז
קובץ:Bogotá - Embajada de Francia.JPG|שגרירות צרפת בבוגוטה


## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
אליפות ברזיל בכדורגל 1973

**אליפות ברזיל בכדורגל 1973** (בפורטוגזית: **Campeonato Nacional de Clubes de 1973**) הייתה הפעם ה-18 בו נערכה תחרות ארצית בכדורגל בברזיל. היא אורגנה על ידי קונפדרציית הספורט הברזילאית. המשחקים החלו ב-25 באוגוסט 1973 והסתיימו ב-28 בפברואר 1974.  

בתחרות השתתפו 40 קבוצות. התחרות נערכה במספר שלבים:

* הקבוצות חולקו ל-2 בתים תוך קיום משחק בית ומשחק חוץ בין הקבוצות. 
* עשר קבוצות מכל בית העפילו לשלב השני. בשלב זה הוקמו 2 בתים תוך קיום משחק בודד בין הקבוצות.
* השלב השלישי היה "פיינל-פור" תוך קיום משחק בודד בין הקבוצות.

במהלך שלבי האליפות עבור הניצחון הוענקו שתי נקודות ונקודה עבור תוצאת תיקו. 

פלמיירס זכתה באליפות. זו הייתה הזכייה השישית בתולדות המועדון והשנייה ברציפות. מנצחת התחרות וסגניתה העפילו לגביע ליברטדורס 1974.

## משתתפי התחרות לפי [[מדינות ברזיל]]

## השלב השני
### בית 1

### בית 2

## שלב הגמר

## שחקנים מצטיינים
רמון, שחקנה של סנטה קרוז כבש 21 שערים וזכה בתואר מלך השערים של האליפות. 

החל מעונה זו עיתון ספורט ברזילאי Placar החל להעניק פרס "כדור הזהב" לכדורגלן העונה. בסיום עונה זו הפרס הוענק ל-2 כדורגלנים:

* אגורסטין סחאס () מסנטוס
* אטיליו אנצ'טה () מגרמיו

## קישורים חיצוניים
*נתונים מאתר rsssf
* נתונים מאתר zerozero

ברזיל
קטגוריה:עונות באליפות ברזיל בכדורגל
מרקיזות מוראביה

**מרקיזות מוראביה** (בצ'כית: **Markrabství moravské**, בגרמנית: **Markgrafschaft Mähren**), הייתה מדינה שהשתייכה לכתר בוהמיה, והייתה כפופה לדוכסות בוהמיה ולאחר מכן לממלכת בוהמיה, אשר התקיימה בתחילה כממלכה עצמאית, ומשנת 1526 תחת שלטון בית הבסבורג, עד לאחר תבוסת האימפריה האוסטרו-הונגרית במלחמת העולם הראשונה בשנת 1918.

## היסטוריה
לאחר הבסת מוראביה הגדולה בשנת 907 על ידי בית ארפאד ההונגרי, סופחה סלובקיה לנסיכות הונגריה כהונגריה העליונה, ואילו מוראביה סופחה לדוכסות בוהמיה. בשנת 955 הביסו הכוחות הגרמנים והבוהמים את הכוחות המדיארים בקרב על הנהר לך, ובעקבות כך אישר אוטו הראשון, מלך גרמניה את שליטתו של בולסלאב הראשון, דוכס בוהמיה בבוהמיה ובמוראביה. בין השנים 999–1019 הייתה מוראביה תחת שלטון פולין, אולם לאחר מכן נכבשה בחזרה על ידי אולדריך, דוכס בוהמיה.

בשנת 1182 אוחדו נסיכויות ברנו, אולומואוץ וזנוימו בידי פרידריך הראשון, קיסר האימפריה הרומית הקדושה, ונמסרו לקונרד השני, דוכס בוהמיה כ**מרקיזות מוראביה**. במהלך השנים לאחר מכן, התואר ניתן ליורש העצר של ממלכת בוהמיה.

בשנת 1310 תפס בית לוקסמבורג את השליטה בבוהמיה, ובמהלך המלחמות ההוסיטיות תמכו אצילי מוראביה בזיגיסמונד, קיסר האימפריה הרומית הקדושה. בשנת 1469 נכבשה מוראביה על ידי מתיאש הראשון, מלך הונגריה אשר טען לתואר "מלך בוהמיה" כנגד ייז'י מפודבראדי, מלך בוהמיה, והמלחמה נמשכה אף לאחר מותו של ייז'י מפודבראדי בזמן שלטונו של ולדיסלב השני, מלך בוהמיה, והסתיימה בשלום אולומואוץ בשנת 1479, ובו ויתר מתיאש על התואר מלך בוהמיה, אך המשיך להחזיק באדמות מוראביה.

בשנת 1526 נהרג לאיוש השני, מלך בוהמיה והונגריה בקרב מוהאץ', ובעקבות כך הוכתר פרדיננד, ארכידוכס אוסטריה מבית הבסבורג למלך בוהמיה. שלטון בית הבסבורג בבוהמיה נמשך עד לתבוסת האימפריה האוסטרו-הונגרית במלחמת העולם הראשונה בשנת 1918 והקמת צ'כוסלובקיה.

## קישורים חיצוניים

מורביה, מרקיזות
מורביה, מרקיזות
מורביה, מרקיזות
קטגוריה:האימפריה האוסטרית
קטגוריה:מוראביה
נלסון סמדו

**נלסון קבראל סמדו** (בפורטוגזית: **Nélson Cabral Semedo**; נולד ב-16 בנובמבר 1993) הוא כדורגלן פורטוגלי המשחק בעמדת המגן הימני בפנרבחצ'ה ובנבחרת פורטוגל.

## קריירת מועדונים
סמדו התחיל את הקריירה שלו בקבוצת סינטריסה. ב-11 בינואר 2012 חתם על חוזה לחמש שנים בבנפיקה ליסבון, שנכנס לתוקף בסיום עונת . עם תחילת החוזה, סמדו הושאל לפטימה מהליגה הפורטוגלית השלישית עד לסיום העונה. בסיום עונת , חזר לבנפיקה והצטרף לקבוצת המילואים.

עם עזיבתו של מקסימיליאנו פריירה את בנפיקה בקיץ , סמדו האריך את חוזהו בקבוצה עד 2021 והפך למגן הימני הבכיר של הקבוצה. ב-9 באוגוסט 2015 סמדו ערך את הופעת הבכורה שלו בבנפיקה במסגרת הגביע הפורטוגלי נגד ספורטינג ליסבון. שבוע לאחר מכן, סמדו הבקיע את שער הבכורה שלו בקבוצה הראשונה של בנפיקה במשחק הליגה נגד אשטוריל. באוקטובר  נפצע בברכו הימנית בעת ששהה עם נבחרת פורטוגל ונעדר חודשיים מהמגרשים. בינואר  חזר לשחק, אך איבד את מקומו בהרכב לאנדרה אלמיידה וחזר לשחק עם קבוצת המילואים. בעונת  סמדו חזר להרכב של בנפיקה וסיים את העונה ככדורגלן השנה בפורטוגל.

ב-14 ביולי 2017 סמדו חתם בברצלונה מליגת העל הספרדית תמורת 35 מיליון אירו.

ב-23 בספטמבר 2020 עבר סמדו לפרמייר-ליג וחתם בוולברהמפטון וונדרס בחוזה לשלוש שנים.

סמדו ערך את הופעת הבכורה שלו בוולבס והופעתו הראשונה בפרמייר ליג בתבוסה 4–0 בחוץ מול וסטהאם יונייטד ב-27 בספטמבר 2020.

ב-30 ביולי 2025 חתם בפנרבחצ'ה.

## קריירה בינלאומית
באוקטובר  סמדו זומן לראשונה לסגל נבחרת פורטוגל. ב-11 באוקטובר 2015 סמדו ערך את הופעת הבכורה שלו בנבחרת בניצחון 1–2 נגד  במסגרת מוקדמות יורו 2016. סמדו הורחק אחרי שקיבל כרטיס צהוב שני בניצחון 1–2 נגד  במשחק על המקום השלישי במסגרת גביע הקונפדרציות 2017.

נכלל בסגל נבחרת פורטוגל לטורניר יורו 2024.

## תארים
### קבוצתיים
;בנפיקה ליסבון
*אליפות פורטוגל (2): 2015/16, 2016/17
*הגביע הפורטוגלי: 2016/17
*גביע הליגה הפורטוגלי: 2015/16
*הסופר קאפ הפורטוגלי: 2016

;ברצלונה
* אליפות ספרד (2): 2017/18, 2018/19
* הגביע הספרדי: 2017/18
*הסופרקאפ הספרדי: 2018

### בינלאומיים
;פורטוגל
* ליגת האומות: 2019, 2024/2025
* יורו 2016

### אישיים
*פריצת העונה בליגת העל הפורטוגלית: 2016/17

## קישורים חיצוניים

## הערות שוליים

קטגוריה:כדורגלנים פורטוגזים
קטגוריה:מגני כדורגל פורטוגזים
קטגוריה:כדורגלני נבחרת פורטוגל
קטגוריה:ליסבון: כדורגלנים
קטגוריה:כדורגלני בנפיקה ליסבון
קטגוריה:כדורגלני פאטימה
קטגוריה:כדורגלני ברצלונה
קטגוריה:כדורגלני וולברהמפטון וונדררס
קטגוריה:כדורגלני פנרבחצ'ה
קטגוריה:כדורגלני גביע הקונפדרציות 2017
קטגוריה:כדורגלני יורו 2020
קטגוריה:כדורגלני יורו 2024
קטגוריה:ספורטאים פורטוגזים בספרד
קטגוריה:ספורטאים פורטוגזים באנגליה
קטגוריה:פורטוגזים שנולדו ב-1993
אן פירבנק

**אן פירבנק** (באנגלית: **Ann Firbank**; נולדה ב-9 בינואר 1933) היא שחקנית קולנוע, טלוויזיה ותיאטרון בריטית שהקריירה שלה משתרעת על פני שישה עשורים. אחד מתפקידיה הידועים של פירבנק הוא בדמות אן אליוט במיני-סדרה "הטיית לב" על פי הרומן באותו שם מאת ג'יין אוסטן.

## ביוגרפיה
פירבנק נולדה בעיר סיקינדראבאד במדינת אנדרה שבהודו.

### קריירה
ב-1971 כיכבה פירבנק בתפקיד הראשי בדמות אן אליוט בסדרת הדרמה של רשת ITV "הטיית לב" עיבוד לרומן באותו שם מאת ג'יין אוסטן. ב-1978 גילמה את דמותה של הנסיכה אלכסנדרה בסדרת הטלוויזיה "לילי". בקולנוע שיחקה בסרטים "התאונה" (1967), "סקרלט פימפרנל" (1982) ו"אנה והמלך" (1999). ב-2005 הופיעה פירבנק בדרמה התקופתית "אליזבת הראשונה" לצדה של הלן מירן.

ב-2012 שיחקה פירבנק בהפקה של המחזה "The Golden Dragon" בתיאטרון ג'אגריטי בבנגלורו שבהודו. מבקר בעיתון "The Hindu" ואמר ש"היא צעירה ונמרצת בגיל 79" וש"נוכחות השחקנית בולטת על הבמה". ב-2014 הופיעה בהפקה של המחזה "ציד המכשפות" בתיאטרון אולד ויק בתפקיד רבקה נורס המבוגרת.

## חיים אישיים
פירבנק היא חברתה של השחקנית הסקוטית אמנדה ווקר. היא הייתה מאורסת לשחקן פטריק דונן לפני שהתאבד ב-1958, על אף העובדה שהוא היה אז נשוי באותו זמן לשחקנית אוד ג'והנסן.

## פילמוגרפיה
### קולנוע

### טלוויזיה

## תפקידים בתיאטרון
* בילי בדאי (2010) Billy Liar, תיאטרון וסט יורקשייר פלייהאוס
* (2012) The Golden Dragon, תיאטרון ג'גירטי
* ציד המכשפות (2014) The Crucible, תיאטרון אולד ויק

## קישורים חיצוניים

## הערות שוליים

קטגוריה:שחקניות תיאטרון בריטיות
קטגוריה:שחקניות קולנוע וטלוויזיה בריטיות
קטגוריה:מהגרות מהודו לממלכה המאוחדת
קטגוריה:בריטיות שנולדו ב-1933
קטגוריה:בריטים שנולדו ב-1933
נחל קורן

**נחל קורן** הוא נחל איתן הזורם בעמק החולה ומהווה את הפלג המערבי ביותר של נחל דן.

## הנחל
הנחל מתחיל כחצי קילומטר צפונית לקיבוץ הגושרים כפלג שמתפצל מנחל דן וזורם דרומה לאורך כ-3.5 ק"מ. הוא נשפך לנחל חרמון סמוך לקיבוץ שדה נחמיה, בקטע שבין שפך נחל דן והמפגש עם נחל שניר שיוצרים את נהר הירדן. לנחל אין אגן ניקוז נרחב של מי גשמים ואת מימיו הוא מקבל כמעט רק מנחל דן וממספר מעיינות קטנים. על כן, הזרימה בנחל היא כמעט קבועה במהלך כל עונות השנה. לאורך כקילומטר, בחלקו הצפוני, עובר נחל קורן בתוך ערוץ צר הנמצא בתוך ערוץ רחב יותר שרוחבו כ-30 מטר וקירותיו תלולים הנחזים כנהר בתוך תחום הצפתו. בנוסף, בערוץ הרחב שכבות סחף של עד 5 מטר.

## מחקר
בגלל חוסר ההתאמה בין כמות המים הזורמים בנחל קורן ונחל דן עם סימני הסחף בערוצו, מניחים שנחל קורן זורם בערוץ קדום של נחל שניר, שנפרץ עוד בתקופה שבין הפליסטוקן התיכון והעליון כאשר פני אגם החולה היו כ-110 מטר מעל גובה פני הים. כאשר פני אגם החולה ירדו ל-90 מטר מעל גובה פני הים, הוסת נחל שניר מערבה ובנחל קורן נשאר יובל קטן של נחל שניר. יובל זה חתר לו ערוץ נמוך יותר בתוך הערוץ הקדום, הרחב יותר.

## סביב הנחל
סביב ערוצו של נחל קורן נמצא פארק הנהר הנעלם, בו סבכי עצים, הליכה בין פלגי מים וגם טחנת קמח עתיקה מהתקופה הנאוליתית.

## הערות שוליים

קטגוריה:יובלי הירדן
קטגוריה:מקורות הירדן
קטגוריה:עמק החולה: נחלים
קטגוריה:הגושרים
טירן בקר

[ממוזער|טירן בקר על ראשה של [קפיבארה.]]
**טירן בקר** (שם מדעי: *Machetornis rixosa*) הוא מין ממשפחת הטירניים של ציפור שיר קטנה החיה באמריקה הדרומית. זהו המין היחיד בסוגו.
## מאפיינים
אורכו של הטירן עד 20 ס"מ ומשקלו 20-40 גרם. הוא בעל נוצות צהובות עם גוון אפור, זנב מפוצל ומקור שחור גדול. העיניים אדומות.

הטירן מצוי באמריקה מפנמה ואקוודור עד צפון ארגנטינה ובוליביה ומערבה עד ברזיל. הוא נפוץ בערבות טרופיות כמו הסראדו או בסמוך לנהרות ולביצות. רק לעיתים נדירות הם חיים ביערות סבוכים.

לטירנים אלה ישנו קשר טוב עם מיני יונקים גדולים כמו הקפיבארה הענקית. כשהאדם הגיע והביא סוסים ופרות גם הם שימשו את הטירן. יחסיו עם היונקים הדדיים והציפור מנקה את היונק ומעבירה ממנו חיידקים וחרקים בתמורה למזון ולתצפית על סביבתה.

הטירנים בונים קני גדולים או גונבים קנים של טירניים אחרים. הם מטילים 3-4 ביצים הבוקעות תוך 15 יום.

## קישורים חיצוניים

## הערות שוליים

קטגוריה:טקסונים שתוארו בידי לואי-פייר וייו
קטגוריה:בעלי חיים שתוארו ב-1819
קטגוריה:טירניים
קטגוריה:עופות יחידים בסוגם
קטגוריה:בעלי חיים בסראדו
קטגוריה:ברזיל: עופות
אליפות ברזיל בכדורגל 1974

**אליפות ברזיל בכדורגל 1974 ** (בפורטוגזית: **Campeonato Nacional de Clubes de 1974**) הייתה הפעם ה-19 בו נערכה תחרות ארצית בכדורגל בברזיל. היא אורגנה על ידי קונפדרציית הספורט הברזילאית. המשחקים החלו ב-9 במרץ 1974 והסתיימו ב-1 באוגוסט 1974.  

בתחרות השתתפו 40 קבוצות. התחרות נערכה במספר שלבים:

* הקבוצות חולקו ל-2 בתים תוך קיום משחק בית ומשחק חוץ בין קבוצות הבית. 
* 12 קבוצות מכל בית העפילו לשלב השני. בשלב זה הוקמו 4 בתים תוך קיום משחק בית ומשחק חוץ בין קבוצות הבית.
* השלב השלישי היה "פיינל-פור" בין מנצחי הבתים של השלב השני תוך קיום משחק בודד בין הקבוצות.
* בסוף נערך משחק הגמר

במהלך שלבי האליפות עבור הניצחון הוענקו שתי נקודות ונקודה עבור תוצאת תיקו. 

ואסקו דה גאמה זכתה באליפות. זו הייתה הזכייה הראשונה בתולדות המועדון. מנצחת התחרות וסגניתה העפילו לגביע ליברטדורס 1975.

## משתתפי התחרות לפי [[מדינות ברזיל]]

## השלב השני
### בית 1

### בית 2

### בית 3

### בית 4

## שלב הגמר

## שחקנים מצטיינים
רוברטו דינמיטה, שחקנה של ואסקו דה גאמה כבש 16 שערים וזכה בתואר מלך השערים של האליפות. 

זיקו, שחקנה של פלמנגו זכה בפרס "כדור הזהב" של עיתון ספורט ברזילאי Placar לכדורגלן העונה.

## קישורים חיצוניים
* נתונים מאתר rsssf
* נתונים מאתר zerozero

ברזיל
קטגוריה:עונות באליפות ברזיל בכדורגל
חזי סימנטוב

**חזי סימנטוב** (נולד ב-17 בפברואר 1974) הוא עיתונאי ישראלי, המשמש ראש הדסק לענייני ערבים בחדשות 13.

## ביוגרפיה
חזי סימנטוב הוא הבכור מבין שני בנים ליוסף סימנטוב ולכרמלה לבית ארוילי, ילידי עיראק. סימנטוב שירת בצה"ל בחיל הרפואה. למד לתואר ראשון במזרחנות באוניברסיטת בר-אילן, ודובר ערבית שוטפת. בשנת 2002 הצטרף לערוץ 10 והחל לעבוד בדסק הערבים של הערוץ.

ב-2012 מונה סימנטוב לכתב השטחים של הערוץ, במקומו של שלומי אלדר, במקביל לתפקידו כמנהל דסק הערבים של ערוץ 10.

סימנטוב השתתף בסיקור מלחמת לבנון השנייה, מבצע עופרת יצוקה, שחרור גלעד שליט, מבצע עמוד ענן, מבצע צוק איתן, ומלחמת חרבות ברזל.

ב-2015 יצר סדרת כתבות במסגרת מהדורת החדשות של ערוץ 10 בנוגע למחנות הפליטים בשטחים, וסדרת כתבות בנוגע לאסירים הביטחוניים הפלסטינים.

ב-2016 יצר סדרת כתבות בנוגע למניעים הגורמים לילדים פלסטינים לבצע פיגועי טרור.

ב-2019 עבר לחדשות 13 כחלק ממיזוג רשת וערוץ עשר והמשיך לשמש כפרשן ומגיש לענייני ערבים.

ב-2024 מונה לראש הדסק לענייני ערבים.

סימנטוב מתגורר בפתח תקווה.

## קישורים חיצוניים

## הערות שוליים

קטגוריה:עיתונאים ישראלים
קטגוריה:סגל ערוץ עשר
קטגוריה:סגל חדשות 13
קטגוריה:מזרחנים ישראלים
קטגוריה:פרשנים לענייני ערבים
קטגוריה:בוגרי תיכון בן-גוריון (פתח תקווה)
קטגוריה:בוגרי אוניברסיטת בר-אילן
קטגוריה:פתח תקווה: אישים
קטגוריה:ישראלים שנולדו ב-1974
עכובית ים-תיכונית

**עכובית ים-תיכונית** (שם מדעי: *Maja squinado*) הוא מין של סרטן קצר בטן נודד, הנפוץ בצפון-מזרח האוקיינוס האטלנטי והים התיכון.

## מזון
עכובית ים-תיכונית ניזונה ממגוון גדול של אורגניזם, כמו גם אצות ורכיכות בעיקר בחורף, קווצי עור כגון קיפודי ים ומלפפוני ים בקיץ.

## התנהגות
הנדידה מתקיימת בדרך כלל בסתיו, כאשר הסרטנים עוברים כ-160 ק"מ. תוך שמונה חודשים. כל הסרטנים חשופים כטרף במיוחד בתקופה שהם משילים את עורם, עכובית ים-תיכונית מציג בזמן זה התגודדות חברתית ככל הנראה כהגנה מפני טורפים. הנקבות יכולות לייצר עד ארבע הטלות בשנה.

## דיג
בכל שנה נתפסים מעל 5,000 טון של ארכובית ים-תיכונית כחלק מדיג מסחרי, יותר מ-70% מכמות זאת מול החוף של צרפת, מעל 10% בחופה של בריטניה, 6% באיי התעלה, 3% של ספרד ושל אירלנד, 2% מן קרואטיה, 1% מן פורטוגל, השאר מגיע מונטנגרו, דנמרק ומרוקו, למרות שהנתונים הרשמיים נתונים בספק. את האיחוד האירופי מגביל את הגודל המינימלי המותר לדוג את הארכובית הים-תיכונית ל-120&#x20;מ"מ, בכמה מדינות בודדות יש תקנות אחרות, כגון איסור על דיג נקבות נושאות ביצים בספרד, ועונות אסורות לדייג בצרפת ובאיי התעלה

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:סרטני עכביש
מערת ונגארד

**מערת ונגארד** (באנגלית: **Vanguard Cave**) היא מערת חוף טבעית בצד הדרומי של צוק גיברלטר המהווה חלק מהקומפלקס של מערת גורהם. קומפלקס זה כולל ארבע מערות אשר הוכרזו בשנת 2016 כאתר מורשת עולמית על ידי אונסק"ו, והוא אחד ממקומות ההתיישבות האחרונים של האדם הניאנדרטלי הידועים לחוקרים כיום, כאשר תקופת ההתיישבות הניאנדרטלית בו מתוארכת ל-55,000 עד 28,000 שנים קודם לזמננו.

גובהה של מערת ונגארד הוא 35 מטרים, והיא מכילה 1.7 מטרים של מרבצים. המערה, הממוקמת מטרים ספורים ממערת גורבם (שנחפרה ב-1951), נחפרה לראשונה בשנת 1989.

בחלקה העליון של המערה ניכרים שרידי בור אש לנוכחות האפר והתגובות התרמיות בחול המערה. בתוך בור האש נמצאו שריפות צדפות שרופות ושפע. יחד עם הליבה תועד גם מכלול של פתיתי אבן שחולצו מליבה אחת, מה שאפשר לנו לשחזר את כל תהליך הקישור על ידי צירוף לחתיכות כמו חידה. זה דבר שקשה מאוד למצוא בארכאולוגיה, שכן עיסוקים מתמשכים או תהליכים שונים משנים את המיקום והשימור המקוריים של פריטים רבים, אך המאפיינים של מערת ואנגארד הופכים אותה למקום מיוחד מאוד בו אנו יכולים לחוות יום בחיים של ניאנדרטלי כאילו אנו צופים בתמונה. בחלק האמצעי של רצף מערת ואנגארד, יחד עם שרידי יעלים ואיילים אדומים, נחשפו כמה שברי עצם השייכים ליונקים ימיים. אלה כללו חותם נזיר ים תיכוני (Monachus monachus), עם סימני חיתוך שהופקו בכלי אבן, וכן נוכחות של נפוץ (Delphinus delphis) ו-Dolphins Bottlenose (Tursiops truncatus) יחד עם Seabream. אף על פי ששרידי הדולפינים והדגים אינם מציגים סימני חיתוך, הם נמצאים בהקשר אנתרופי, ללא פעולות של טורפים. הם גם רחוקים מקו החוף, שהיה באותה עת במרחק של יותר מקילומטר אחד מהמערה, ולכן נראה שהובלת בעלי חיים אלה לצריכה היא יותר מובהקת.

בשנת 2008 פורסם שהמערה מספקת עדויות על כך שהדיאטה של ההומו ניאנדרתלנסיס הייתה מגוונת יותר מהתפיסה שרווחה במחקר עד אז. כיום משערים שהדיאטה של ההומו ניאנדרתלסיס כללה גם דגים, רכיכות, וכן בעלי חיים ימיים כמו דולפינים וכלבי ים נזיריים. על אף שבמבט פשוט הדברים נראים כברורים, שכן מערת ונגארד ממוקמת בצמוד לים אלבוראן, החוקרים דווקא מעריכים שבתקופת ההתיישבות הניאנדרטלית, המערה הייתה רחוקה כ-4.5 קילומטרים מהחוף. גובה פני הים הנמוך סייע לאדם הקדמון בכך שחשף איים קטנים בין גיברלטר והחוף של צפון אפריקה, וייתכן שדבר זה הקל עליהם לחצות את מצר גיברלטר בן 14 הקילומטרים (כיום).

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:גיברלטר: אתרים ארכאולוגיים
ונגארד
משפחת הפשע לביא

**משפחת הפשע לביא** היא משפחה המנהלת ארגון פשע
וחלק מחבריה הם פושעים מורשעים.

ראשי המשפחה, אופיר ועמוס לביא פעלו בחסותו של ראש משפחת הפשע הדרומית שלום דומרני. ולאחר מכן השתלטו על חלק מנכסיו.

המשפחה מתגוררת ברחובות, בשכונת קריית משה.

בשנים 2013–2015 ניהלו מאבק עם האחים שלמה ממושב חלץ, כאשר חבר כנופיה של דומרני, נהרג מפיצוץ מטען באשקלון. בשנת 2015 נקשר שמם לרצח שלום שלמה, אחיו של בני שלמה ביציאה מביתו במושב תלמים.

ביוני 2017 נרצח רומן אנטון, שהיה סוכן סמוי של המשטרה וחבר לשעבר בארגון הפשע של משפחת לביא. בפברואר אותה שנה נעצר רומן עם שלושה מחיילי משפחת לביא בחשד להטמנת מטען חבלה בפארק באשדוד וגויס לפעול כסוכן סמוי, בעקבות רציחתו הועמדו לדין 3 חברים בארגון הפשיעה.

עמוס "הקטן" לביא ודוד פלוס, חתמו על הסדר טיעון וירצו 9 ו-6 שנות מאסר בהתאמה לאחר הודאתם בעברות קשירת קשר ומתן אמצעים לביצוע פשע ואילו רומן אגרונוב שהואשם ברצח, הורשע בסיוע לרצח ונגזרו עליו 17 שנות מאסר.

בינואר 2019 לאחר שהתנהל נגדם תיק בנוגע לניסיון רצח, המשפט נסגר בהסדר טיעון בשל כשלים ראייתים. על אופיר לביא נגזר עונש של 5 שנים ושמונה חודשי מאסר ועל עמוס לביא נגזרו 19 חודשי מאסר בגין עבירות נשק.

באוקטובר 2023 נורה באשקלון עבריין המשתייך לארגון ונפצע אנושות. מותו נקבע מאוחר יותר בבית החולים.

## קישורים חיצוניים
* 
* 
* אופיר ועמוס לביא, באתר "ידע"
* 
* 

## הערות שוליים

קטגוריה:ישראל: פשע מאורגן
קטגוריה:רחובות: אישים
וינסטון וסר דודלי דינג דונג

**וינסטון וסר דודלי דינג דונג** (באנגלית: **Winston Steinburger and Sir Dudley Ding Dong**) היא סדרת אנימציה אוסטרלית-קנדית שנוצרה על ידי מייק גייגר.

הסדרה הייתה אמורה להתחיל את השידור שלה ב-2014 אך לבסוף שודרה ב-2016 ב-ABC Me, אוסטרליה וב-2017 ב-Teletoon קנדה. 

בהמשך הסדרה נמכרה לעוד מדינות כגון: צרפת, בלגיה. הסדרה החלה את שידוריה בישראל החל מה-15 באוקטובר 2017.

## עלילה
הסדרה עוקבת אחרי הרפתקאותם של ילד צעיר בשם וינסטון וחברו הכי טוב, דאדלי החתול שלו.

## דמויות ומדבבים

## שידור

## פרקים

## קישורים חיצוניים
* 

## הערות שוליים

קטגוריה:סדרות טלוויזיה אוסטרליות לילדים
קטגוריה:סדרות טלוויזיה קנדיות לילדים
קטגוריה:סדרות הנפשה אוסטרליות
קטגוריה:סדרות הנפשה קנדיות
קטגוריה:תוכניות טלוויזיה שעלו לשידור בשנות ה-2010
אליפות ברזיל בכדורגל 1975

**אליפות ברזיל בכדורגל 1975** (בפורטוגזית: **I Copa Brasil**) הייתה הפעם ה-20 בו נערכה תחרות ארצית בכדורגל בברזיל. היא אורגנה על ידי קונפדרציית הספורט הברזילאית. המשחקים החלו ב-20 באוגוסט 1975 והסתיימו ב-14 בדצמבר 1975.

בתחרות השתתפו 42 קבוצות. התחרות נערכה במספר שלבים:
* הקבוצות חולקו ל-4 בתים תוך קיום משחק בית ומשחק חוץ בין קבוצות הבית.
* בשלב השני הוקמו 6 בתים. בית א' ובית ב' כללו 10 קבוצות (5 קבוצות מכל בית של השלב הראשון).קבוצות של בתים אלו ערכו משחקים בשיטת משחק בית ומשחק חוץ. 6 קבוצות מכל בית העפילו לשלב השלישי. בנוסף לכך הוקמו 4 בתים נוספים. בבתים אלו קבוצות ערכו עם הקבוצות של אותו בית משחק בודד. הקבוצה המנצחת של הבית העפילה לשלב השלישי.
* השלב השלישי 16 קבוצות הולקו ל-2 בתים. המשחקים נערכו בשיטת משחק בית ומשחק חוץ.
* בשלב הרביע השתתפו 4 קבוצות. המשחקים נערכו בשיטת הנוקאאוט.

במהלך שלבי האליפות עבור הניצחון הוענקו שתי נקודות ונקודה עבור תוצאת תיקו. במידה וניצחון הושג בהפרש של שני שערים או יותר, לקבוצה המנצחת הוענקה נקודה נוספת.

אינטרנסיונל זכתה באליפות. זו הייתה הזכייה הראשונה בתולדות המועדון.

מנצחת התחרות וסגניתה העפילו לגביע ליברטדורס 1976.

## משתתפי התחרות לפי [[מדינות ברזיל]]

## השלב השלישי
### בית א'

### בית ב'

## שלב הגמר

משתתפי משחק הגמר העפילו לגביע ליברטדורס

## שחקנים מצטיינים
פלאביו, שחקנה של אינטרנסיונל כבש 16 שערים וזכה בתואר מלך השערים של האליפות.

ואלדיר פרס, שחקנה של סאו פאולו זכה בפרס "כדור הזהב" של עיתון ספורט ברזילאי Placar לכדורגלן העונה.

## קישורים חיצוניים
*נתונים מאתר rsssf
* נתונים מאתר zerozero

ברזיל
קטגוריה:עונות באליפות ברזיל בכדורגל
יחסי מאוריציוס–צרפת

**יחסי מאוריציוס–צרפת** הם היחסים ההיסטוריים, הפוליטיים, הכלכליים, החברתיים והתרבותיים שבין **[[צרפת|הרפובליקה הצרפתית]]** לבין **[[מאוריציוס|רפובליקת מאוריציוס]]**. מאוריציוס חולקת גבול ימי עם ראוניון, מחוז של צרפת שמעבר לים. הקשרים בין צרפת למאוריציוס החלו ב-1710 כאשר מאוריציוס הפכה למושבה צרפתית ששמה "איל דה פראנס" (האי הצרפתי, Isle De France), בירת מאוריציוס קרויה על שם לואי ה-15 מלך צרפת. מחלוקת בין שתי המדינות היא הריבונות על האי טרומלין, הנכלל במחוז ראוניון; הריבונות על האי נטענת על ידי מאוריציוס. צרפת מיוצגת במאוריציוס באמצעות שגרירות שהיא מחזיקה בפור לואי, בירת המדינה. בעוד מאוריציוס מיוצגת בצרפת באמצעות שגרירות שהיא מחזיקה בפריז, בירת המדינה.

## סחר
יחסי המסחר של מאוריציוס וצרפת התרחבו במהלך השנים. צרפת היא המדינה ממנה מגיעים הכי הרבה תיירים למאוריציוס והיא שותפה בשוק המאוריצי במגוון רבדים וצורות שונות.

## קישורים חיצוניים

* אתר שגרירות צרפת במאוריציוס
* אתר שגרירות מאוריציוס בצרפת

## הערות שוליים

קטגוריה:ערכים ללא קטגוריות פיזיות - יחסי חוץ
קרל גוסטב m/45

**קרל גוסטב m/45** הוא תת-מקלע מתוצרת יצרנית הנשק השוודית Carl Gustafs Stads Gevärsfaktori. ידוע גם בשם **Kulsprutepistol m/45** (בשוודית: תת-מקלע m/45) ובקרב הכוחות המזוינים של ארצות הברית בשם **Swedish K**. הוא תוכנן על ידי גונאר יוהנסון, ואומץ בשנת 1945 (ומכאן שמו, m/45). נשק זה היה התמ"ק התקני של צבא שוודיה בין 1945 ו-1965. הוא הוחלף בהדרגה על ידי רובי הסער Ak 4 ו-Ak 5.

m/45 פותח בשנים 1944–1945, בעיצוב שהסתמך על מספר דגמים קודמים, עם שיפורים. תהליכי הייצור של ה-MP40 הגרמני, הסטן הבריטי והפפ"ש וה-פפ"ס הסובייטים נלמדו היטב בעת תכנון נשק זה. שני עיצובים נבדקו בשנת 1944, האחד של Carl Gustafs Stads Gevärsfaktori והשני של Husqvarna Vapenfabrik AB, ואב הטיפוס של Carl Gustafs Stads Gevärsfaktori נבחר להמשך פיתוח. גרסת הייצור הראשונה נכנסה לשימוש בשנת 1945.

## תכונות
ה-m/45 התקני יכול לירות אש אוטומטית בלבד. ירי בודד אפשרי לאחר תרגול, על ידי עזיבת ההדק מיד לאחר הכדור הראשון. לנשק יש מנגנון מכנס פתוח עם נוקר קבוע. קצב אש נמוך יחסית של 500–600 כדורים בדקה, והדף קטן יחסית הופך אותו לקל יחסית לשליטה בירי אוטומטי. ה-m/45 מדויק למדי עד לטווח של 200 מטרים.

ה-m/45 משתמש במחסנית ישרה בת 36 כדורים, שצידה האחורי רחב יותר מן הקדמי. מבנה זה מאפשר פעולה אמינה יותר בתנאי אבק וקיפאון.

ל-m/45 אין נצרה. במקום זאת, כדי לאבטח את הנשק יש למשוך את ידית הדריכה אל תוך חריץ נעילה שנמצא מעל חריץ התנועה הרגילה של הידית. דבר זה מגדיל מעט את הזמן שאורכת תחילת הפעלת הנשק, משום שהמפעיל צריך להסיר את ידו הימנית מידית האחיזה ולהזיז את ידית הדריכה אל מקומה, בדומה לרובה בריחי.

## ראו גם
* קרלו (תת-מקלע)

## קישורים חיצוניים

קטגוריה:תת-מקלעים
קטגוריה:אמצעי לחימה שוודיים
דני סבאיוס

**דניאל סבאיוס פרננדס** (בספרדית: **Daniel Ceballos Fernández**; נולד ב-7 באוגוסט 1996) הוא כדורגלן ספרדי המשחק בעמדת הקשר בריאל מדריד ובנבחרת ספרד.

## קריירת מועדונים
סבאיוס התחיל את הקריירה שלו בקבוצת הילדים של סביליה אליה הצטרף בגיל 8. בגיל 13 סבל מדלקת בסמפונות ושוחרר מסביליה והצטרף לאוטרטה, קבוצה של עיר הולדתו וכעבור שנתיים הצטרף למחלקת הנוער של ריאל בטיס. ב-22 בפברואר 2014 חתם על החוזה המקצועי הראשון שלו.

ב-26 באפריל 2014 סבאיוס שיחק את משחקו הראשון בקריירה בניצחון 0–1 נגד ריאל סוסיאדד. עם ירידה של בטיס לליגה השנייה, סבאיוס הפך לשחקן הרכב בקבוצה. ב-21 בדצמבר 2014 סבאיוס הבקיע את שער הבכורה שלו בקריירה בניצחון 0–2 נגד ראסינג סנטאנדר. ב-15 באוקטובר 2015 סבאיוס האריך את חוזהו במועדון עד 2020.

ב-14 ביולי 2017 סבאיוס חתם בריאל מדריד ל-6 שנים.

ב-16 באוגוסט 2017 סאביוס ערך את הופעתו הראשונה בריאל מדריד, כאשר עלה מהספסל במשחק של הסופר קאפ הספרדי מול ברצלונה.

סאביוס היה שותף לזכייה השלוש עשרה של ריאל מדריד בליגת האלופות, לאחר ששותף בארבעה משחקים בליגת האלופות בעונת 2017/2018. ב-13 בינואר 2019 כבש את שערו הראשון בריאל מדריד בבעיטה חופשית, בהפסד הליגה 1–2 לריאל בטיס.

ב-25 ביולי 2019 הושאל לעונה אחת לארסנל מהפרמייר ליג.

### קריירת נבחרות
ב-5 בנובמבר 2014, זומן סאביוס לנבחרת ספרד על גיל 19, לכבוד אליפות אירופה בכדורגל עד גיל 19. סאביוס ערך את הופעתו הראשונה בנבחרת ספרד עד גיל 21, ב-26 במרץ 2015 במשחק הידידות מול נבחרת נורווגיה.

סאביוס היה שותף לזכייה של נבחרת ספרד עד גיל 21, באליפות אירופה בכדורגל עד גיל 21 ונכלל בקבוצת הטורניר, בנוסף לכך הוא זכה בפרס השחקן המצטיין של הטורניר.

סאביוס ערך את הופעתו הראשונה בנבחרת ספרד הבוגרת, ב-11 בספטמבר 2018 בניצחון 0–6 מול נבחרת קרואטיה במסגרת ליגת האומות. הוא כבש את שערו הראשון בנבחרת ב-15 בנובמבר 2018.

סאביוס זומן לסגל ספרד לקראת אליפות אירופה בכדורגל עד גיל 21 לשנת 2019.

## תארים
### מועדון
;ריאל בטיס
*אליפות הליגה השנייה בספרד: 

;ריאל מדריד
*הסופר קאפ הספרדי: , 2021/2022
*גביע העולם לקבוצות: 
*ליגת האלופות: 2017/2018, 2021/2022, 2023/2024
*אליפות ספרד: 2021/2022, 2023/2024
*הסופר קאפ האירופי: 2022, 2024

;נבחרת ספרד עד גיל 19
*אליפות אירופה בכדורגל עד גיל 19: 

; נבחרת ספרד עד גיל 21
*אליפות אירופה בכדורגל עד גיל 21: 

### אישיים
*אליפות אירופה בכדורגל עד גיל 21 - 2017: השחקן המצטיין, וקבוצת הטורניר.

## קישורים חיצוניים

* 

* 

## הערות שוליים

קטגוריה:כדורגלנים ספרדים
קטגוריה:קשרי כדורגל ספרדים
קטגוריה:כדורגלני ריאל בטיס
קטגוריה:כדורגלני ריאל מדריד
קטגוריה:כדורגלני ארסנל
קטגוריה:כדורגלני נבחרת ספרד
קטגוריה:ספורטאים ספרדים באנגליה
קטגוריה:ספרדים שנולדו ב-1996
קטגוריה:כדורגלנים ספרדים באולימפיאדת טוקיו (2020)
קטגוריה:זוכי מדליית כסף אולימפית ספרדים: כדורגל
פרגו

**פּרֶגוֹ** (אנגלית: **Prego**) הוא סרט קומדיה קצר משנת 2015 שבויים והופק על ידי הבמאי הישראלי אמריקאי אשר מורגן, עם העזרה של כותב סיינפלד אנדי כהן. 
הסרט עלה לאינטרנט ב-21 בדצמבר 2015, לאחר 9 חודשים בפסטיבלים ומככבים בו קייטי וינסנט וטאסו מירקוליס. הסרט זכה להכרה לאומית וקיבל ביקורות חיוביות, במקביל למעל 700,000 צפיות ביוטיוב.

## עלילת הסרט
פרגו מציע נקודת מבט קומית על הריונות לא מתוכננים, הוא מספר את הסיפור של אמילי (קייטי ווינסנט) - נערה צעירה שמספרת לנער שאיתו שכבה שהיא בהריון. המצב מחמיר כשהיא מתחילה להבין שהאבא (טאסו מירקוליס) הוא לא בן זוג מתאים.

## ביקורות ופסטיבלים
הסרט זכה בפרס ה"קומדיה הטובה ביותר" בפסטיבל מנהטן ב-2015, בפסטיבל הקולנוע בניו יורק וב-12 פסטיבלים ברחבי ארצות הברית.

## קישורים חיצוניים

* ביקורת מאת סקרין פליקס
* ריאיון עם אשר מורגן)

קטגוריה:סרטים קצרים
קטגוריה:סרטי 2015
קטגוריה:סרטי קומדיה
יחסי פיג'י–צרפת

**יחסי פיג'י–צרפת** הם היחסים הדיפלומטיים המלאים שבין **[[פיג'י|הרפובליקה של איי פיג'י]]** לבין **[[צרפת|הרפובליקה הצרפתית]]**. צרפת מיוצגת בפיג'י באמצעות שגרירות שהיא מחזיקה בסובה. לפיג'י אין ייצוג בצרפת בשום דרג שהוא. נכון ל-2017 היחסים בין שתי המדינות מתוחים עקב גינויה של צרפת את ההפיכה הצבאית שבוצעה בפיג'י.

בעבר, היחסים עסקו בעיקר בשיתוף פעולה צבאי-ימי בין שתי המדינות ובסיוע הומניטרי צרפתי. שיתוף הפעולה הצבאי הופסק בידי צרפת עקב ההפיכה.

צרפת מקדמת ומעודדת את לימוד התרבות הצרפתית והשפה הצרפתית בבתי ספר ובאוניברסיטאות בפיג'י.

## היסטוריה
בשנת 1983 חתמו שתי המדינות על הסכם שקבע את הגבול הימי בין פיג'י לבין הטריטוריות הצרפתיות ואליס ופוטונה וקלדוניה החדשה.

בשנים 2000 ו-2006 גינתה צרפת את ההפיכות הצבאיות בפיג'י.

## סיוע הומניטרי צרפתי
בשנת 2004 הייתה צרפת המדינה הזרה הראשונה שהציעה סיוע הומניטרי לפיג'י לאחר הסופות הקשות בה. היא שלחה מטוסים מוואליס, מפוטונה ומנומאה, קלדוניה החדשה אל הים כדי לאתר דייגים נעדרים. הסיוע הצרפתי בפיג'י כלל עזרה כלכלית לעניים ולאזרחים המתגוררים באזורים מבודדים.

## הערות שוליים

קטגוריה:ערכים ללא קטגוריות פיזיות - יחסי חוץ
יחסי אנדורה–צרפת

**יחסי אנדורה–צרפת** הם היחסים הדיפלומטיים הרשמיים שבין **[[אנדורה|נסיכות אנדורה]]** לבין **[[צרפת|הרפובליקה הצרפתית]]**. המגעים הראשונים בין האימפריה הפרנקית לאנדורה היו במאה ה-11 לספירה. ב-1278 נחתם בין אנדורה לצרפת ה-pareage שנתן לרוזן פווה (בעבר ישות בדרום צרפת) להיות נסיך שותף באנדורה., עם הזמן, תואר רוזן פווה עבר לשליט צרפת, ואיתו תואר הנסיך השותף של אנדורה. לכן, שתי המדינות תמיד חולקות את אותו ראש מדינה; אותו אדם (כיום עמנואל מקרון) מחזיק במשרות: נשיא צרפת ונסיך שותף של אנדורה.

מעל רבע מהסחר הבינלאומי השנתי של אנדורה מתבצע עם צרפת בשנת 2000, אנדורה ייצאה לצרפת סחורה בשווי 11.9 מיליון דולר אמריקאי, לעומת שוויו של הייבוא האנדורי מצרפת 269.7 מיליון דולר.

## חיי היומיום
צרפת אחראית לחלק גדול מחיי היומיום באנדורה. הדואר, האינטרנט, הטלוויזיה והרדיו באנדורה הם צרפתים. בוגרי תיכון אנדורים רבים נוסעים לצרפת ללימודים על-תיכוניים, ישנם בתי ספר צרפתיים מסובסדים על ידי צרפת באנדורה. צרפת משמשת מקור לחלק גדול מהתמ"ג האנדורי, המבוסס על תיירות, בכך שרוב התיירים מגיעים לאנדורה מצרפת.

## ייצוג
ימין|ממוזער|שגרירות אנדורה בפריז
* אנדורה מיוצגת בצרפת באמצעות שגרירות שהיא מחזיקה בפריז, בירת המדינה.
* צרפת מיוצגת באנדורה באמצעות שגרירות באנדורה לה ולה, בירת המדינה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
מאיר יונה (רב)

הרב **מאיר יונה** (ה'תרע"ח – כ"ב אדר ב' ה'תדש"מ, 26 במרץ 1984), היה הרב הראשי הספרדי הראשון של עיירת הפיתוח מגדל העמק.

## מוצא משפחתו
אביו, הרב מוסה יונה, היה מוהל ובנו של הרב זכריה יונה. הסב נולד בשנת ה'תר"ל לערך באלכסנדריה שבמצרים להורים ילידי תימן, ובגיל ארבע עלה לארץ ישראל וגר בירושלים. בשנת ה'תרנ"ו לערך, בגיל 26, עבר לג'רבה שבתוניסיה, שם נשא את ורידה, בתו של רב משה עידאן, אחד מגדולי המקובלים באי.  בהמשך חייו הפך הרב זכריה למקובל גדול בעצמו, וגם היה סופר סת"ם שכתב 98 ספרי תורה מלבד תפילין ומזוזות.

## ביוגרפיה
מאיר יונה נולד בג'רבא, ובצעירותו למד אצל רבני העיר, הרבנים מקיקץ דידי, מקיקץ שלי, חיים חורי, ורחמים חי חויתה הכהן, בשעות הערב למד אצל הרב אוזיפה הכהן.

בגיל 19 עבר מג'רבא לגאבס, ובגיל 21 התחתן עם מישה חדאד. בגאבס עסק ברבנות ובהוראה ולימד תורה לתלמידים. כן שימש ברבנות בעיירה 'דוז' הסמוכה, ועסק גם בשחיטה.

בגיל 26 חזר לג'רבא כדי להתארגן לעלייה לארץ ישראל, ואחרי חצי שנה יצא לדרכו. הוא הגיע לעיר מרסיי שבצרפת וכיהן שם ברבנות באופן לא רשמי. אנשי המקום רצו שיישאר עימם, אך כעבור שנים מספר הוא המשיך בדרכו, ובשנת ה'תש"י הגיע עם משפחתו לישראל. הוא השתכן במעברות בפרדס חנה וסבל מעוני וקשיי קליטה, עסק בתלמודו ובין היתר גם לימד את ילדי המעברות תורה.

בהמשך שימש כרב של 'רמת ישי - בית שערים' מספר שנים, והיה ממניחי היסוד ואבן הפינה להקמת היישוב מגדל העמק, והמפעלים שקמו בו בראשיתו. עם יסוד היישוב עבר להתגורר בו. ומונה על ידי הראשון לציון הרב בן ציון חי עוזיאל לרב המקומי (בכתב המינוי כונה היישוב 'מוג'דיל' כשמו בערבית), ומאז כיהן כרב המקום כ-31 שנים, מתוכן 26 שנים כראש המועצה הדתית בהתנדבות. הוא הקים ביישוב את התשתית הדתית, וסירב לעזוב אותו גם כשהוצע לו לכהן ברבנות בערים פתח תקווה, ואשקלון.

בשנותיו האחרונות סבל ממחלה, עד שנפטר בגיל 66, בכ"ב אדר ב' ה'תשמ"ד.

בשנותיו האחרונות מילא את מקומו הרב אברהם מנחם, שמכהן אחריו כרב העיר.

## חיבוריו
* **מי ומי** - על הגדה של פסח, ה'תשמ"ד.
* **בית מאיר** - שו"ת, חידושי ש"ס ודרשות, ה'תשמ"ו, נדפס על ידי בניו אברהם ומשה.

## קישורים חיצוניים
* 

## הערות שוליים

קטגוריה:רבנים תוניסאים
קטגוריה:רבנים ישראלים
קטגוריה:ישראלים ילידי תוניסיה
קטגוריה:מגדל העמק: אישים
קטגוריה:רבני ערים בישראל
קטגוריה:ישראלים שנולדו ב-1917
קטגוריה:ישראלים שנפטרו ב-1984
דאייה (זמרת)

**גרייס מרטין תאנדון** (באנגלית: **Grace Martine Tandon**; נולדה ב-24 באוקטובר 1998), הידועה תחת שם הבמה **דאייה** (**Daya**), היא זמרת-יוצרת אמריקאית.

## קורות חיים
דאייה נולדה בפיטסבורג שבפנסילבניה. סבה מצד אביה הוא הודי אמריקאי, שהיגר מפונג'אב, הודו הבריטית, לארצות הברית. שם הבמה שלה דאייה היא מילה בסנסקריט שמשמעה "חמלה" או "חסד". בבית הספר היסודי היא למדה בסן ברנרד, ואת לימודיה התיכוניים סיימה ביוני 2016. בגיל 3, דאייה החל ללמוד לנגן בפסנתר ובהמשך היא גם למדה לנגן בגיטרה, סקסופון וחליל צד.

בגיל אחת-עשרה, דאייה החלה ללמוד בקונסרבטוריון למוזיקה בניהולה של כריסטינה צ'ירומבולו בפיטסבורג. שם היא פגשה את כותב השירים והמפיק ג 'ינו רלטה. השניים עבדו עם דאייה ובסופו של דבר הציעו לה לעבור ללוס אנג'לס בפברואר 2015 כדי להתחיל לעבוד על מוזיקה משלה.

באוקטובר 2018, יצאה דאייה מהארון כביסקסואלית. זמן קצר לאחר מכן, היא התחילה לצאת עם הצלמת קלייד מונרו.

## קריירה מוזיקלית
דאייה עברה ללוס אנג'לס יחד עם הוריה על מנת לכתוב שירים ואף הקליטה את השיר "Hide Away" שלימים הפך לסינגל הראשון שלה. הוא יצא כסינגל ב-22 באפריל 2015 וזכה לאהדה מצדם של בלוגרים מפורסמים כגון טיילר אוקלי ופרז הילטון.

לאחר החשיפה של השיר יצא לאור מיני אלבום שנקרא DAYA שכלל שישה שירים, ביניהם "Hide Away", ב-4 בספטמבר 2015. האלבום הגיע למקום ה-161 במצעד הבילבורד.

בפברואר 2016, הופיעה בשיר של ההרכב הצ'יינסמוקרס אשר נקרא "Don't Let Me Down", אשר בסופו של דבר הגיע למקום השלישי במצעד הבילבורד. ב-6 בדצמבר 2016, כי השיר מועמד לפרס גראמי. ב-12 בפברואר 2017 השיר זכה בפרס גראמי על שיר הדאנס הטוב ביותר.

לאחר מכן הסינגל השני שיצא מאלבומה היה "Sit Still, Look Pretty" אשר הגיע למקום ה-28.

ב-15 בנובמבר 2016, דאייה הוציאה את השיר "Words", בתור הסינגל השלישי מתוך אלבום הבכורה שלה שנקרא "Sit Still, Look Pretty".

ב-3 במרץ 2017, התארחה בסינגל "Feel Good" של גריפין ואילניום.

ב-11 באוקטובר 2017 יצא הסיגנל "New" דרך חברת אינטרסקופ רקורדס.

## דיסקוגרפיה
### אלבומי אולפן
* 2016: *[[Sit Still, Look Pretty]]*
* 2025: *[[Til Every Petal Drops]]*

### מיני אלבומים
* 2015: *[[Daya (מיני-אלבום)|Daya]]*
* 2021: *[[The Difference]]*
* 2022: ''In Between Dreams

## פרסים ומועמדויות

## קישורים חיצוניים

* 

## הערות שוליים

קטגוריה:אמריקאים ילידי פנסילבניה
קטגוריה:אמנים אמריקאים הידועים בשם במה
קטגוריה:זמרות-יוצרות אמריקאיות
קטגוריה:זמרות פופ אמריקאיות
קטגוריה:אמריקאיות ממוצא גרמני
קטגוריה:אמריקאיות ממוצא אירי
קטגוריה:זוכות פרס גראמי
קטגוריה:פיטסבורג: אישים
קטגוריה:זוכי פרס גראמי למוזיקת דאנס ואלקטרונית
קטגוריה:אמריקאיות שנולדו ב-1998
קטגוריה:אמריקאים שנולדו ב-1998
קרל האזנפפלוג

**קרל האזנפפלוג** (בגרמנית: **Carl Hasenpflug**; ) היה צייר גרמני שהתמחה בציורי נוף ואדריכלות.

## ביוגרפיה
האזנפפלוג, יליד ברלין, התמחה בצעירותו כסנדלר אצל אביו, ואחר כך אצל הצייר קרל גרופיוס. ב-1822 קנה לעצמו מוניטין של צייר אדריכלות, ובעיקר של כנסיות. בין הכנסיות שצייר נמנים כנסיית המשמר בפוטסדאם, קתדרלת מגדבורג, קתדרלת הלברשטאדט, קתדרלת קלן וקתדרלת ארפורט. בנוסף צייר סדרה של כנסיות הרוסות תחת מעטה שלג בציורים ששילבו תצפיות על חורבות נטושות בתוספת פנטזיה, בסדרה זו מטרתו הייתה להעביר אווירה על פגיעותם ושברירותם של המבנים העתיקים מימי הביניים.

האזנפפלוג מת בהלברשטאדט ב-1858.


Carl Hasenpflug - Garnisonkirche Potsdam (1827).jpg|כנסיית המשמר בפוטסדאם
Carl Hasenpflug, Idealansicht des Kölner Doms.jpg|קתדרלת קלן
Carl Georg Adolph Hasenpflug - Mittelalterliche Stadt.jpg|עיירה של ימי הביניים
Carl Hasenpflug, Chorruine Heisterbach.jpg|הריסות בשלג


## קישורים חיצוניים

* 

קטגוריה:ציירים גרמנים
קטגוריה:גרמנים שנולדו ב-1802
קטגוריה:גרמנים שנפטרו ב-1858
אליפות ברזיל בכדורגל 1977

**אליפות ברזיל בכדורגל 1977 **(בפורטוגזית: **III Copa Brasil**) הייתה הפעם ה-22 בו נערכה תחרות ארצית בכדורגל בברזיל. היא אורגנה על ידי קונפדרציית הספורט הברזילאית. המשחקים החלו ב-15 באוקטובר 1977 והסתיימו ב-5 במרץ 1978.

בתחרות השתתפו 62 קבוצות. התחרות נערכה במספר שלבים:
* הקבוצות חולקו ל-6 בתים תוך קיום משחק בית ומשחק חוץ בין קבוצות הבית.
* בשלב השני הוקמו 6 בתים. בית א'-ג' כללו 6 קבוצות (5 קבוצות מכל בית של השלב הראשון).קבוצות של בתים אלו ערכו משחקים בשיטת משחק בית ומשחק חוץ. 3 קבוצות מכל בית העפילו לשלב השלישי. בנוסף לכך הוקמו 6 בתים נוספים. בבתים אלו קבוצות ערכו עם הקבוצות של אותו בית משחק בודד. הקבוצה המנצחת של הבית העפילה לשלב השלישי.
* השלב השלישי 24 קבוצות הולקו ל-4 בתים. המשחקים נערכו בשיטת משחק בודד בין הקבוצות.
* בשלב הרביע השתתפו 4 קבוצות. המשחקים נערכו בשיטת משחק בית ומשחק חוץ בחצי הגמר ומשחק הגמר בודד. משתתפי משחק הגמר העפילו לגביע ליברטדורס.

במהלך שלבי האליפות עבור הניצחון הוענקו שתי נקודות ונקודה עבור תוצאת תיקו. אם ניצחון הושג בהפרש של שני שערים או יותר, לקבוצה המנצחת הוענקה נקודה נוספת.

אתלטיקו מיניירו הגיע למשחק הגמר ללא הפסד באף משחק במהלך העונה. למרות זאת, היא לא הצליחה לנצח במשחק האחרון והחשוב של העונה והפסידה לסאו פאולו בבעיטות עונשין. לסאו פאולו זו הייתה הזכייה הראשונה בתולדות המועדון.

מנצחת התחרות וסגניתה העפילו לגביע ליברטדורס 1978.

## משתתפי התחרות לפי [[מדינות ברזיל]]

## השלב השלישי
### בית א'

### בית ב'

### בית ג'

### בית ד'

## שלב הגמר

משתתפי משחק הגמר העפילו לגביע ליברטדורס.

## שחקנים מצטיינים
ריינלדו, שחקנה של אתלטיקו מיניירו כבש 28 שערים וזכה בתואר מלך השערים של האליפות. 

טוניניו סרזה, שחקנה של אתלטיקו מיניירו זכה בפרס "כדור הזהב" לכדורגלן העונה של עיתון ספורט ברזילאי Placar לכדורגלן העונה. 

## קישורים חיצוניים
*נתונים מאתר rsssf
* נתונים מאתר zerozero

ברזיל
קטגוריה:עונות באליפות ברזיל בכדורגל
יחסי בולגריה–גרמניה

[שמאל|ממוזער|250px|המלך הבולגרי [פרדיננד הראשון, מלך בולגריה|פרדיננד הראשון, סוקר מצעד צבאי בלווי וילהלם השני, קיסר גרמניה]]
[ממוזער|אזרחים בולגרים ב[סקופיה, מפגינים תמיכה בגרמניה הנאצית, 1941]]
**יחסי בולגריה–גרמניה** הם יחסי החוץ המתקיימים בין בולגריה לגרמניה. לבולגריה יש שגרירות בברלין, קונסוליה כללית במינכן ומשרד בבון. לגרמניה יש שגרירות בסופיה. שתי המדינות חברות באיחוד האירופי ובנאט"ו.

## היסטוריה
בתחילת מלחמת העולם הראשונה, נותרה ממלכת בולגריה נייטרלית. עם זאת, בהדרגה החלו גם מעצמות המרכז בהנהגת הקיסרות הגרמנית וגם מדינות ההסכמה בהנהגת בריטניה וצרפת להבין את היתרונות שבולגריה עשויה לספק. הגרמנים ידעו שהם זקוקים לעזרתה של בולגריה כדי להביס את ממלכת סרביה ובכך לפתוח קווי אספקה מגרמניה לאימפריה העות'מאנית ולחזק את החזית המזרחית נגד רוסיה. בולגריה ניהלה משא ומתן הן עם הגרמנים והאוסטרו-הונגרים, והן עם הבריטים והצרפתים, אשר התנאים שהציעו היו נדיבים פחות. ב-1915 חתמה בולגריה על האמנה הבולגרית-גרמנית, אשר צרפה את בולגריה למעצמות המרכז. חיילים בולגרים לחמו לצד הגרמנים בחזית המקדונית, אולם ב-1918 נאלצו להיכנע בפני מדינות ההסכמה, וב-1919 חתמו הבולגרים על חוזה ניי.

בפרוץ מלחמת העולם השנייה, ב-1 בספטמבר 1939, ממלכת בולגריה הכריזה על נייטרליות אך נקטה במדיניות פרו-גרמנית. בסוף 1939 מונה לראשות הממשלה בוגדאן פילוב דמות פרו גרמנית מוצהרת אשר מינה לתפקיד שר הפנים את פטר גברובסקי, מנהיג התנועה הפשיסטית הבולגרית-"רטניק". בשנת 1940 נחתם הסכם קראיובה במסגרתו אילצו הגרמנים את הרומנים להחזיר את חבל דוברוג'ה לבולגריה. ב-1 במרץ 1941 חתם בוגדאן פילוב בווינה על ההסכם התלת-צדדי ובולגריה הפכה רשמית לבעלת בריתן של מדינות הציר. עוד טרם החתימה השתמש הורמאכט בשטח בולגריה כקרש קפיצה לפלישות ליוון ויוגוסלביה. למעשה, לא הייתה ממלכת בולגריה מעולם שטח כבוש בידי גרמניה הנאצית. לא היה בה צבא כיבוש חוץ ממספר יחידות אבטחה וצי גרמניות, אשר אבטחו את החוף האגאי שמדרום לתראקיה שהייתה בחזקת הבולגרים.

ב-26 באוגוסט 1944 הודיעה בולגריה על חזרתה לנייטרליות לאור התקדמותו המהירה של הצבא האדום וב-9 בספטמבר 1944 בוצעה הפיכה בממלכה בסיוע כוחות הצבא האדום, אשר התקדמו לעבר סופיה. ראש הממשלה קונסטנטין מוראבייב הודח ובמקומו תפס את השלטון הגנרל קימון גאורגייב שהודיע על הצטרפות בולגריה לבעלות הברית. הצבא הבולגרי שבעת ההיא מנה כ-450,000 לוחמים הצטרף לצבא האדום במסגרת החזית האוקראינית השלישית ונטל חלק בלחימה ביוגוסלביה, הונגריה ואוסטריה כנגד צבאות גרמניה הנאצית. ב-8 במאי 1945 השתתפו הכוחות הבולגרים בכיבוש העיר קלגנפורט שבאוסטריה. במהלך המלחמה הקרה, הייתה בולגריה חלק ממדינות ברית ורשה, וכמוה גרמניה המזרחית. גרמניה המערבית לעומת זאת הייתה חלק מנאט"ו.

## כיום
לבולגריה יש שגרירות בברלין, קונסוליה כללית במינכן ומשרד בבון. לגרמניה יש שגרירות בסופיה. שתי המדינות חברות באיחוד האירופי ובנאט"ו. ממשלת בולגריה רואה בגרמניה שותפה אסטרטגית מרכזית שלה באיחוד האירופי. כמה שרים בממשלה הבולגרית מדברים גרמנית, וכך גם נשיאה לשעבר של בולגריה רוסן פלבנלייב. מומחים גרמנים היו ועדיין פעילים ביכולת מייעצת במשרדי הממשלה בבולגריה, כחלק ממדיניות יישום מתמשכת הקשורה לאיחוד האירופי.

## קישורים חיצוניים

* שגרירות בולגריה בברלין
* מידע באתר משרד החוץ הגרמני
* שגרירות גרמניה בסופיה

## הערות שוליים

קטגוריה:ערכים ללא קטגוריות פיזיות - יחסי חוץ
יחסי אוסטריה–שווייץ

**יחסי אוסטריה–שווייץ** הם יחסי החוץ המתקיימים בין אוסטריה לשווייץ. לאוסטריה יש שגרירות בברן, קונסוליה כללית בציריך ושבע קונסוליות כבוד (בבזל, כור, ז'נבה, לוזאן, לוגאנו, לוצרן וסנט גאלן). לשווייץ יש שגרירות בווינה ושש קונסוליות כבוד (בברגנץ, גראץ, אינסברוק, קלגנפורט, לינץ וזלצבורג). ב-2008 ארגנו שתי המדינות יחד את גביע יורו 2008.

## היסטוריה
שתי המדינות מקיימות יחסים דיפלומטיים מאז ימי הביניים. בית הבסבורג, אשר שלט באוסטריה במשך יותר משש מאות שנה, באו במקור מארגאו שבשווייץ, ובתחילה שלט גם עליה במסגרת האימפריה הרומית הקדושה. ב-1291 קשרו המחוזות השווייצריים נגד האוסטרים, וב-1315 הנחילו מפלה ראשונה לאוסטרים בקרב מורגרטן, וזכו בכמה שנים של עצמאות. המחוזות השווייצריים התאגדו במסגרת "הקונפדרציה השווייצרית הישנה". מאבק זה כנגד בית הבסבורג הוליד את אגדת וילהלם טל, הקשת האמיץ שלחם כנגד המושל האכזר מטעם האוסטרים הרמן גסלר, שאת סיפורו הנציח במאה התשע עשרה במחזה המחזאי והמשורר הגרמני פרידריך שילר. ב-1499 ניצחו השווייצרים את צבאו של מקסימיליאן הראשון, קיסר האימפריה הרומית הקדושה מבית הבסבורג, דבר שהביא להכרה סופית בעצמאותם, באירוע המכונה "שלום בזל". מאז שורר שלום בין שתי המדינות.

## קישורים חיצוניים

* מידע באתר משרד החוץ האוסטרי
* שגרירות אוסטריה בברן
* הקונסוליה האוסטרית בז'נבה
* הקונסוליה האוסטרית בציריך
* מידע באתר משרד החוץ השווייצרי
* שגרירות שווייץ בווינה

קטגוריה:ערכים ללא קטגוריות פיזיות - יחסי חוץ